اوورسیز وزیٹرز اور اوورسیز طلباء

ہم سے رابطہ کریں

[**ombudsman.gov.au**](http://www.ombudsman.gov.au)

**1300 362 072**

GPO Box 442
Canberra ACT 2601

ہمارے دفاتر ان شہروں میں ہیں:

* **Adelaide**
* **Brisbane**
* **Canberra**
* **Melbourne**
* **Perth**
* **Sydney**

## **اوورسیز وزیٹرز اور اوورسیز طلباء**

اگر آپ آسٹریلیا آئے ہوئے ہيں اور آپ کے پاس عارضی ویزہ ہے تو آپ کو اوورسیز ہیلتھ کوّر (Overseas Health Cover - OVHC) لینے پر غور کرنا چاہئے۔ اگر یہاں موجود ہوتے ہوئے آپ کو ڈاکٹر کے پاس جانا پڑتا ہے یا ہسپتال میں رہنا پڑتا ہے تو ہوسکتا ہے کہ آپ کو علاج کے مکمل اخراجات ادا کرنے پڑیں، جو کہ بہت مہنگا ہوسکتا ہے۔

کچھ صورتوں میں ہوسکتا ہے کہ آپ کو اپنے ویزے کی شرائط کے طور پر صحتی بیمہ لینا پڑے۔ اگر آپ Temporary Skill Shortage (TSS) یا ویزہ سب کلاس 485 کے لئے درخواست دے رہے ہیں تو آپ کو ایک کم سے کم درجے کا صحتی بیمہ لینا ہوگا اور اسے آسٹریلیا میں اپنے قیام کے دوران برقرار رکھنا ہوگا۔ آسٹریلیا میں موجود طلباء جن کے پاس عارضی اسٹوڈنٹ ویزہ ہے، ہوسکتا ہے کہ، ویزے کی شرط کے طور پر انہیں اوورسیز اسٹوڈنٹ ہیلتھ کوّر (Overseas Student Health Cover - OSHC) لینا پڑے۔

یوکے، ریپبلک آف آئرلینڈ، نیوزی لینڈ، سویڈن، نیدرلینڈز، فن لینڈ، بیلجیئم، ناروے، سلوانیہ، مالٹا اور اٹلی سے آئے ہوئے لوگ (طلباء نہیں– OSHC دیکھیں) آسٹریلیا کے ساتھ صحت کی دیکھ بھال کی خدمات کے باہمی انتظامات کے تحت ممکنہ طور پر میڈی کیئر فوائد کے لئے درخواست دے سکتے ہیں۔ انہيں صحت کے سرکاری نظام میں فوری نوعیت کا ضروری طبی علاج دستیاب ہوسکتا ہے لیکن اس کے علاوہ انہيں کوئی اور فوائد کا حق حاصل نہیں اور اس کے باوجود انہيں OVHC لینے پر غور کرنا چاہئے۔

اگر آپ مستقل رہائشی کے طور پر حال ہی میں آسٹریلیا ہجرت کرکے آئے ہيں یا آپ نے مستقل رہائش کے لئے درخواست دی ہوئی ہے تو عموما آپ میڈی کیئر میں اندراج کرواکر صحت کی خدمات تک فوری رسائی حاصل کرنے کے اہل ہوتے ہیں۔ آپ رہائشیوں کا نجی صحتی بیمہ بھی خرید سکتے ہیں۔

مجھے کس قسم کا کوّر(cover) خریدنا چاہئے؟

|  |  |
| --- | --- |
| ویزے کی قسم | ہیلتھ انشورنس کی قسم |
| اسٹوڈنٹ ویزہ | اوورسیز اسٹوڈنٹ ہیلتھ کوّر آپ کی ویزے کی ضروریات کو پورا کرے گا۔ |
| TSS ویزہ اور457 ویزہ | 457 کی شرائط پر پورا اترنے والا اوورسیز وزیٹرز ہیلتھ کوّر آپ کی ویزے کی ضروریات کو پورا کرے گا۔ |
| 485 ویزہ | 485 کی شرائط پر پورا اترنے والا اوورسیز وزیٹرز ہیلتھ کوّر آپ کی ویزے کی ضروریات کو پورا کرے گا۔ |
| 8501 سے مشروط کوئی بھی ویزہ | 457 یا 485 کی شرائط پر پورا اترنے والا اوورسیز وزیٹرز ہیلتھ کوّر صحتی بیمے کی شرط 8501 کی ضروریات کوپورا کرے گا۔ دیگر اقسام کے اوورسیز وزیٹرز ہیلتھ کوّر یا بین الاقوامی کوّر بھی ضروریات کو پورا کرسکتے ہیں۔ |
| کوئی اور دیگر ویزہ | اگر آپ کو میڈی کیئر فوائد کسی شکل میں دستیاب نہيں ہیں یا آپ کے پاس دوطرفہ میڈی کیئر فوائد ہیں تو آپ کسی آسٹریلوی یا بین الاقوامی انشورنس ادارے سے اوورسیز ہیلتھ کوّر خرید سکتے ہيں۔اگر آپ کے پاس عارضی (عموما نیلا) یا مکمل (عموما سبز) میڈی کیئر کارڈ ہے تو آپ آسٹریلیا کے رہائشیوں کے لئے دستیاب نجی طبی بیمہ خرید سکتے ہيں۔  |

## وزیٹرز کے لئے ہیلتھ انشورنس کے بارے میں تجاویز

فنڈز اور انشورنس پالیسیوں کے مابین فوائد، رکنیت کے اخراجات اور اہلیت میں کافی زیادہ فرق ہوسکتا ہے۔ جب کوئی بھی صحتی بیمہ خریدیں تو اس بات کا دھیان رکھیں کہ آپ کا منتخب شدہ کوّر آپ کی ضروریات کے لئے مناسب ہے۔

* یقینی بنائیں کہ آپ انتظار کی اس مدت سے آگاہ ہیں  **جس کا آپ کی خرید کردہ پالیسی پر اطلاق ہوتا ہے۔ زیادہ تر بیمہ کار پہلے سے موجود مسائل کے کوّر کے لئے 12 ماہ انتظار کرنے کی مدت کا اطلاق کرتے ہیں اور کچھ بیمہ کار پہلے سے موجود مسائل کو سرے سے ہی خارج کرسکتے ہیں، یعنی کہ وہ مسائل بالکل بھی کوّر نہیں کئے جاسکتے۔ چونکہ** OVHC **کا اطلاق عموما آپ کے آسٹریلیا آ جانے کے بعد سے ہوتا ہے، آسٹریلیا آنے کے سفر کے دوران لاحق ہونے والی بیماریوں کو پہلے سے موجود مسائل گردانا جاتا ہے۔**
* پالیسی کی پابندیاں اور استثنی چیک کرلیں۔ **ہر مسئلہ مکمل طور پر کوّر نہیں کیا جائے گا اور ہوسکتا ہے کہ کچھ چیزیں بالکل کوّر نہ کی جائیں۔ یاد رکھیں کہ اوورسیز وزیٹرز کے لئے ہسپتال کے اخراجات، حتی کہ سرکاری ہسپتال میں بھی، عموما** $1,000 **یومیہ سے بھی زيادہ ہوتے ہیں۔**
* ہسپتال کے کوّر کا اعلی ترین درجہ لینے پر غور کریں جسے آپ برداشت کرسکتے ہیں۔ **آپ علاج معالجے کی ضرورت پڑنے پر زیادہ اضافی (**excess**) ادائیگی کا انتخاب کرسکتے ہيں بجائے اس کے کہ آپ پریمیم پر پیسہ بچانے کی فکر کریں اور خود کو محدود کر لیں۔**
* چیک کرلیں کہ آپ کی پالیسی میں کس طرح فارمیسی (ادویات) کوّر کرتی ہے **کیونکہ زیادہ تر پالیسیوں میں محدود کوّر ہوتا ہے اور وہ زیادہ مہنگی ادویات کو مناسب طور پر کوّر نہیں کرتیں جیسے کینسر کے علاج میں استعمال ہونے والی کیمو تھراپی کی ادویات، جن کی قیمت دسیوں ہزاروں ڈالرز میں ہوتی ہے۔**
* اگر آپ کے ویزے کی حیثیت یا میڈیکل کی اہلیت میں کوئی تبدیلی آتی ہے **تو اپنے فنڈ کو جتنی جلدی ممکن ہوسکے آگاہ کریں۔ ان سے چیک کریں کہ آپ کی پالیسی ابھی بھی موزوں ہے، کیونکہ اب آپ رہائشیوں کی پالیسی پر تبدیل ہوسکتے ہیں۔**
* **اپنی پالیسی کی ادائیگی تاحال جاری اور مستند رکھیں۔** اگر آپ کی پالیسی کی ادائیگیاں باقی رہ گئیں تو آپ کا فنڈ کلیم خارج کرسکتا ہے یا آپ کی رکنیت معطل کرسکتا ہے۔
* **اگر آپ علاج کی توقع کررہے ہیں تو اپنے فنڈ سے رابطہ کریں** اور معلوم کریں کہ آیا آپ کورّڈ ہيں اور آپ کو کتنی ادائیگی کرنی ہوگی۔ اگر آپ کو علاج کی ضرورت ہے اور آپ کا بیمہ کار اسے کوّر نہیں کرتا تو خدمت فراہم کنندہ سے پوچھیں کہ آپ کو اپنی جیب سے کتنی رقم ادا کرنی پڑے گی۔ اگر ممکن ہو تو تحریری طور پر نرخ پوچھیں۔

مزید معلومات ویب سائٹ **ombudsman.gov.au** پر دستیاب ہیں

*براہ کرم نوٹ کریں: یہ دستاویز صرف ایک رہنمائی کے طور پر جاری کی گئی ہے۔ اس وجہ سے، اس میں پیش کردہ معلومات پر انفرادی معاملات کے لیے بطور قانونی مشورہ انحصار نہیں کیا جانا چاہیئے اور نہ ہی اسے یا متبادل قانونی مشورہ سمجھا جانا چاہئے۔ اس دستاویز پر انحصار کرنے کے نتیجہ میں دولت مشترکہ محتسب، قانونی طور پر زیادہ سے زیادہ جائز حد میں رہتے ہوئے، آپ کوہونے والے کسی قسم کے نقصان یا گھاٹے کا ذمہ دار نہیں ہے۔ ذکرشدہ قوانین کے تازہ ترین جریدوں کے لیے، براہ کرم* [***وفاقی ریجسٹر برائے قانون سازی***](https://www.legislation.gov.au/Browse/ByTitle/Acts/InForce/0/0/Principal) *سے رجوع کریں۔*